laion/Wikipedia-Exotic huggingface dataset:
What Do I Know?

"What Do I Know?" (בעברית: "מה אני יודע?") הוא שיר של הזמר-יוצר האנגלי אד שירן, שנכלל באלבום האולפן השלישי שלו, ÷ (2017). לאחר יציאת האלבום, דורג השיר במקום התשיעי במצעד הסינגלים הבריטי. שירן ביצע את השיר בלייב עם הקאסט של "People Just Do Nothing" ב-Comic Relief 2017. השיר הוא הרצועה העשירית באלבום האולפן השלישי של שירן, ÷, שיצא במרץ 2017, שלוש שנים לאחר אלבומו השני, X. בראיון למגזין "פיפל", אמר שירן כי השיר "נכתב במקום" בפגישה עם אחד מבכירי חברת התקליטים שלו. הוא הוסיף: זה היה מוזר, כי השיר הזה נכתב בניסיון להופיע מול ראש חברת התקליטים שלי. הוא ירד לביתי במשך היום, והתחלתי לכתוב את השיר הזה, ובראש שלי זה היה כמו 'אני רוצה להראות לו כמה מהר אני יכול לכתוב שיר'. אז השיר הזה נבע מעצם ניסיון לכתוב שיר ממש מהר, להראות לו שאני יכול לכתוב שיר". בראיון ל-"Zane Lowe", אמר שירן כי השיר הוא "תגובה מטורפת" לדברים שקרו ב-2016: אני לא אדם פוליטי מאוד כלפי חוץ, ואני לא רוצה להיות. אני זמר, ואני יודע שאם הייתה לי דעה פוליטית, אנשים היו אומרים, 'שתוק ותתרכז במוזיקה שלך'. ... כל המנטרה שלי בחיים היא תמיד 'אהבה זה הכל'. אני אוהב אהבה, אני אוהב כשאנשים מאושרים. אז כל הנקודה שלי בשיר הזה היא בעצם לא להגיד 'לעזאזל עם כולם, החיים הולכים לעזאזל' זה בדיוק כמו שאהבה יכולה לשנות הכל, אהבה יכולה לשנות את העולם ברגע, אבל אני לא יודע כלום, מה אני יודע, אל תצטטו אותי. בנוסף, הודיע שירן כי בכוונתו לסיים את ההופעות בצפון אמריקה כחלק מסיבוב ההופעות שלו, Tour ÷, עם השיר, ואמר "חשוב לי לסגור הופעות עם זה כי אני רוצה לסיים את ההופעה עם תחושה של 'אהבה יכולה לשנות את העולם' ". O'Connor, Roisin (3 במרץ 2017). "Ed Sheeran, Divide, album review: Singer-songwriter's third record is impressive for ambition alone". The Independent. נבדק ב-18 במרץ 2017. {{cite news}}: (עזרה) Divide and conquer: Ed Sheeran smashes UK chart records with new album and dominates singles rankings, The Telegraph, 10 March 2017 "Ed Sheeran and People Just Do Nothing team up for "epic" Comic Relief charity single". Radio Times. 12 במרץ 2017. נבדק ב-25 במרץ 2017. {{cite web}}: (עזרה) Nelson, Jeff (21 במרץ 2017). "Ed Sheeran — Who Once Wrote a Track on the Spot for His Label Exec — Will Be Honored by the Songwriters Hall of Fame". People. נבדק ב-22 במרץ 2017. {{cite web}}: (עזרה) Zane Lowe (3 בפברואר 2017). Zane Lowe and Ed Sheeran, Pt 2. iTunes. Event occurs at 40:50–42:20. {{cite AV media}}: (עזרה)
אדן פרקש

אדן פרקש (בהונגרית: Farkas Ödön; פוסטהמונושטור, 27 בינואר 1851 – קולוז'וואר, 11 בספטמבר 1912) היה מלחין ומורה למוזיקה יהודי-הונגרי. אדן פרקש נולד במשפחה יהודית בכפר קטן במישור הגדול הצפוני בממלכת הונגריה. על פי רצון הוריו, למד תחילה הנדסה. אחרי זה נרשם לאקדמיה למוזיקה ע"ש פרנץ ליסט בבודפשט לאחר שנפתחה בשנת 1875, שם סיים את לימודיו במחלקה העליונה של ההלחנה. הוא היה תלמיד של קורנל אבראני ושל שאנדור ניקוליץ'. משנת 1879 ועד מותו התגורר בעיר קולוז'וואר (אז חלק מהונגריה) והפך שם למכוון של חיי המוזיקה בעיר. הוא היה מנהל הקונסרבטוריון ובנו, הכנר המוכשר יאנוש פרקש, מת ממחלת ריאות בגיל 29. הוא היה מורה לשירה מעולה ובשנים 1882–1883 היה גם מנצח תיאטרון קולוז'וואר. תלמידיו המפורסמים היו זמרי האופרה ארז'י שאנדור ופרנץ סקייהידי. הוא לימד את תורת המוזיקה גם את המלחין לימים פונגרץ קאצ'ו. פרקש היה מלחין פופולרי, שכתב בעיקר אופרות ומוזיקה קאמרית. האופרות והאופרטות שלו שחותרות לסגנון המוזיקה ההונגרית הוצגו גם בבודפשט. מזרקת הפיות, 1893. (בביצוע התיאטרון הלאומי קולוז'וואר). הבאיאדר, 1876. החוזרים בתשובה, 1894. (הוצג בבית האופרה של בודפשט ב-24 באפריל 1894) באלינט בלשי, 1896 קריאה לגופה, 1900 עולם הקורוצים, 1906. (בטקס החזרת אפרו של פרנץ ראקוצי, להופעה חגיגית באוקטובר 1906). כמו כן הלחין יצירות פסנתר, שירים, יצירות למקהלות מעורבות, רביעיות מיתרים. רוב יצירותיו פורסמו בהוצאת "אגודת ארקל" בקולוז'וואר. גם עבודתו בתחום תורת המוזיקה והפדגוגיה מוזיקלית הייתה משמעותית. (מאמריו בנושא נכתבו ופורסמו בספרי השנה של 1903 ו-1904 של הקונסרבטוריון). בשנת 1907 הוציא ספר מתודולוגי ותאורטי בשם "קול השירה" (Az énekhang). לקסיקון ביוגרפי הונגרי לקסיקון גדול של פאלאס קלמן אישוז: אדן פרקש, 1851–1912. בתוך: Zeneközlöny, 1912. מס' 24. אישטוואן לקטוש: מחשבותיו של אדן פרקש על מוזיקה הונגרית בטרנסילבניה. בתוך: המוזיקה, 1943. מס' 4. אישטוואן לקטוש: היסודות של תורת המוזיקה ההונגרית בקולוז'וואר: אדן פרקש. בתוך: Magyar Zenei Szemle 1943. 11. sz. מדיה וקבצים בנושא אדן פרקש בוויקישיתוף לקסיקון יהודי הונגרי. 1929. עורך פטר אויווארי. אדן פרקש המאה העשרים במותו של אדן פרקש Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 לקסיקון הונגרי לאמנות הבמה
פנפארה

פנפארה (בצרפתית: Fanfare) הוא מונח המציין הרכב מוזיקלי המבוסס על כלי נשיפה ממתכת וכלי הקשה או מוזיקה המבוצעת על ידי הרכבים כאלה. לעיתים משתמשים במונח זה גם עבור תזמורת צועדת או תרועה מוזיקלית. לא ידוע המקור הלשוני של הפנפארה, יש הטוענים[דרושה הבהרה] שמדובר במילה ספרדית אונומטופאית ויש המוצאים לה מקורות בערבית. כלי נשיפה המשמיעים תרועה מופיעים על עמוד טראיאנוס. עוצמת הצליל של כלי הנשיפה המתכתיים הובילה לשימוש בהם לצורכי צבא ולצורכי ציד. התרועות מוזכרות במאה ה-14 בהסכמי ציד. האוספים העתיקים ביותר הידועים של אותות ותרועות הם של החצוצרנים הסקסוניים הנדריך ליבק (1598) ומגנוס תומסון (כ-1600), שהכינו בשירות כריסטיאן הרביעי, מלך דנמרק, שני כתבי יד. מדיה וקבצים בנושא פנפארה בוויקישיתוף תרועות, דף שער בספרייה הלאומית
Loose Change (מיני-אלבום)

Loose Change הוא מיני-אלבום של הזמר-יוצר הבריטי אד שירן, שיצא באופן עצמאי. המיני-אלבום הוקלט בסטיקי סטודיו, סארי, והופק על ידי ג'ייק גוסלינג. המיני-אלבום פורסם תחילה ב-2010, לפני ששירן זכה להכרה עולמית. הוא פורסם מחדש שלוש פעמים: ב-2011; ב-2015 כחלק מאלבום האוסף 5; ולבסוף בשנת 2016, על ויניל צבעוני בגודל 12 אינץ'. שם המיני-אלבום, "Loose Change", נגזר מהבית השני של הרצועה המובילה של האלבום, "The A Team". המיני-אלבום היה לחלק השני של אלבום האוסף שפרסם שירן בשנת 2015, 5, המורכב מחמישה מיני-אלבום שיצאו באופן עצמאי לפני אלבום האולפן הראשון שלו, +. המהדורה הראשונית זכתה להצלחה, הודות לרצועה הפותחת, "The A Team", שהפכה ללהיט. כאשר המיני-אלבום פורסם מחדש בשנת 2015 כחלק מהאוסף 5, הרצועה הראשונה, "The A Team", הוחלפה ברצועה "Let It Out", הסינגל המוביל מהמיני-אלבום הקודם של שירן. הסיבה לכך היא ש-"The A Team" המשיך והפך לסינגל המוביל מתוך אלבום הפריצה של שירן, +, והמיני-אלבום "Let It Out" לא היה חלק מאלבום האוסף. Loose Change הגיע למקום ה-90 במצעד האלבומים הבריטי בשנת 2011. ב-2017, עם יציאתם של שני שירים מאלבומו השלישי של שירן, ÷, האלבום נכנס למצעד האוסטרלי, והגיע למקום ה-83 במצעד האלבומים של ARIA. שני שירים מהמיני-אלבום נכללו באלבום האולפן הראשון של שירן מ-2011, +. הראשון היה "The A Team", שיצא כסינגל המוביל של האלבום. השני היה הרצועה השלישית מהמיני-אלבום, "Little Bird". השיר נכלל רק במהדורת הדלוקס של האלבום, כרצועה ה-14. שני שירים מהמיני-אלבום בוצעו על ידי שירן עבור מיני-אלבום הלייב שלו משנת 2011, "Live at the Bedford". השירים "The A Team" ו-"Homeless" היו שירי הפתיחה של הסט של שירן להופעה שלו. מידע על האלבום Loose Change באתר MusicBrainz "Loose Change by Ed Sheeran on Apple Music". iTunes. נבדק ב-25 באוקטובר 2021. {{cite web}}: (עזרה) "Ed Sheeran - Loose Change (CD, EP,UK,2011)". Discogs. נבדק ב-25 באוקטובר 2021. {{cite web}}: (עזרה) Wood, Lucy (6 במאי 2015). "Ed Sheeran announces release of '5', an epic bundle of his old school EPs". Sugarscape (באנגלית). נבדק ב-25 באוקטובר 2021. {{cite web}}: (עזרה) "Ed Sheeran - Loose Change". store.edsheeran.com (באנגלית). 2016. Haugh, Richard (21 בדצמבר 2010). "Ed Sheeran recruits top mcs for collaboration EP". BBC. Suffolk. נבדק ב-25 באוקטובר 2021. {{cite web}}: (עזרה) Amorosi, A D (25 בספטמבר 2012). "Singer-Songwriter Ed Sheeran a Hit in Concert and on Fox 29's 'Good Morning Philadelphia'". Glamorosi. נבדק ב-25 באוקטובר 2021. {{cite web}}: (עזרה) "Ed Sheeran - Let It Out". Discogs (באנגלית). נבדק ב-25 באוקטובר 2021. {{cite web}}: (עזרה) "Ed Sheeran - full Official Chart History | Official Charts Company". www.officialcharts.com (באנגלית). נבדק ב-25 באוקטובר 2021. {{cite web}}: (עזרה) Ryan, Gavin (16 בינואר 2017). "Australian Charts: Trolls Soundtrack Is Australia's No 1 ARIA Album - Noise11.com". Noise11. נבדק ב-25 באוקטובר 2021. {{cite web}}: (עזרה) "+ (Deluxe Version) by Ed Sheeran on Apple Music". iTunes (באנגלית). נבדק ב-25 באוקטובר 2021. {{cite web}}: (עזרה) "Live at the Bedford - Ed Sheeran | Songs, Reviews, Credits | AllMusic". AllMusic. נבדק ב-25 באוקטובר 2021. {{cite web}}: (עזרה) Queen – Somebody To Love, BPI, ‏28 ביוני 2024 "Ed Sheeran - Loose Change EP". Discogs (באנגלית). נבדק ב-28 בינואר 2017. {{cite web}}: (עזרה)
כביסה שחורה

כביסה שחורה היה ארגון אנרכיסטי-קווירי ישראלי, שהגדיר עצמו "לסביות, הומואים, טרנסג'נדרים ואחרות, נגד הכיבוש ולמען צדק חברתי". הארגון קם בשנת 2001 והיה פעיל עד אמצע העשור הראשון לשנות ה-2000. במצעד הגאווה בתל אביב בשנת 2001, צעדה קבוצה תחת הכותרת "אין גאווה בכיבוש". הקבוצה הייתה הבסיס להקמת "כביסה שחורה". עד המצעד של 2001, צעדה קבוצה רדיקלית כחלק מהמצעד המרחבי, החל מ-2002 כביסה שחורה ארגנה מצעד אלטרנטיבי. הארגון ייצג להט"ב וקווירים שהתנגדו לשליטה הישראלית בשטחי יהודה, שומרון ועזה ("די לכיבוש" ו"אין גאווה בכיבוש" הן חלק מהסיסמאות שנישאו בכל הפגנה של הארגון) וראו קשר ישיר בין פעולות שהיוו, לטענתם, דיכוי העם הפלסטיני, לבין כאלו שהיוו דיכוי חברתי-מגדרי ודיכוי על רקע נטייה מינית. הארגון ייצג את כל גוני קהילת הלהט"ב, אך עיקר החברים והפעילים בו היו נשים לסביות. עמדותיו הפוליטית של ארגון כביסה שחורה היו מובחנות מהפעילות הפוליטית של מרבית ארגוני קהילת הלהט"ב באותה התקופה. ארגוני הקהילה המרכזיים אז היו עסוקים במאבק לשוויון זכויות, אפליה על רקע נטייה מינית והומופוביה. מרביתם לא השתתפו במאבקים של קבוצות אחרות והשתדלו להציג את עצמם כא-פוליטיים. שני מאבקים בולטים של קהילת הלהט"ב בתחילת שנות האלפיים היו ביטול האפליה נגד חיילים הומוסקסואלים בצה"ל והורות חד מינית. המאבקים הללו סימלו את השאיפה להשתלב בחברה הישראלית-יהודית. בניגוד לעמדה רווחת בארגוני הקהילה, כביסה שחורה התנגדה להטרונורמטיביות וכן לשאיפה להידמות לרוב ההטרוסקסואלי, תוך הדגשת השונות של חברי הקבוצה. בנוסף, הארגון פרץ את ההתמקדות הלהט"בית רק באתגרים של הקהילה הלהט"בית וחיבר בין סוגים שונים של מאבקים חברתיים ופוליטיים. אחת מפעולות "כביסה שחורה" העיקריות כללה צעידה קבועה במצעדי גאווה שנתיים, תוך לבישת בגדים שחורים, נשיאת שלטים בגנות השליטה הישראלית בשטחים, וחלוקת עלונים בעברית ובערבית בנושאי דיכוי ומיליטריזם. פעולות אחרות של הארגון נגעו לסוגיות חברתיות אחרות בהן, מחאות נגד תחרות מלכת היופי, תהלוכות ביום האדמה ומחאה בתוך אירוע שאורגן למתגייסים הומו-לסביים. בנוסף, הפעולות של ארגון "כביסה שחורה" כללו הפגנות, צעדות ומחאות פומביות, בישראל, בשטחים ובחו"ל. הארגון התבסס בעיקר על מימון עצמי של חבריו. אתר האינטרנט הרשמי של כביסה שחורה תיאור "כביסה שחורה" ופוסטרים, בטורו של אורי איילון "מ. א.ר. ב" עמליה זיו, "לחצות את גבולות המגדר, לבגוד בגבולות הלאום": הפוליטיקה הפרפורמטיבית של "כביסה שחורה", מתוך פערי אזרחות : הגירה, פריון וזהות בישראל, עורכים: יוסי יונה, אדריאנה קמפ, הוצאת הקיבוץ המאוחד, 2008 אייל גרוס, הפוליטיקה של זכויות להט"ב: בין (הומו) נורמטיביות ו(הומו) לאומיות לפוליטיקה קווירית, מעשי משפט כרך ה ZCommunications » Israeli Queers Revolt, zcomm.org Amalia Ziv, Performative Politics in Israeli Queer Anti-Occupation Activism, GLQ: A Journal of Lesbian and Gay Studies Volume 16 Number 4, 2010, עמ' 537-556 "כביסה שחורה" הפגינה נגד טקס מלכת היופי GOGAY‏ 2.4.03. עמליה זיו, לחצות את גבולות המגדר, לבגוד בגבולות הלאום": הפוליטיקה הפרפורמטיבית של "'כביסה שחורה', הגירה זהות ומגדר, מכון ון ליר, 2008, עמ' 290-320
תהילים כ"א

תהילים כ"א הוא המזמור העשרים ואחד בספר תהילים. זהו מזמור המכיל שיר תודה על הצלחתו של המלך ומציג את משאלות ליבו. בדומה למזמור כ', גם מזמור כ"א מסווג בתור "מזמור מלך", ויסודו בברכה למלך וביטחון בישועת ה'. פס' ג-ח מראים שכל מה שהמלך רצה וכל מה שביקש - נענה. לדוגמה נכתב "חַיִּים שָׁאַל מִמְּךָ נָתַתָּה לּוֹ אֹרֶךְ יָמִים עוֹלָם וָעֶד". פס' ט-יג מתארים את ניצחונו של המלך. נכתב "תִּמְצָא יָדְךָ לְכָל אֹיְבֶיךָ" ומאחר שה' תומך בו, ידו של המלך חזקה והוא מנצח את אויביו. בסוף המזמור מופיע סיום בשבחו של אלוהים: "רוּמָה ה' בְעֻזֶּךָ; נָשִׁירָה וּנְזַמְּרָה גְּבוּרָתֶךָ". המזמור נפתח בכותרת: "לַמְנַצֵּחַ מִזְמוֹר לְדָוִד". בפסוקים ב'-ח' המשורר פונה לה' ומתאר את הברכות הרבות שהוא מברך את המלך: "ה' בְּעָזְּךָ יִשְׂמַח מֶלֶךְ וּבִישׁוּעָתְךָ מַה יָּגֶיל מְאֹד. תַּאֲוַת לִבּוֹ נָתַתָּה לּוֹ וַאֲרֶשֶׁת שְׂפָתָיו בַּל מָנַעְתָּ סֶּלָה". המשורר חותם את הפסקה בקביעה: "כִּי הַמֶּלֶךְ בֹּטֵחַ בַּה' וּבְחֶסֶד עֶלְיוֹן בַּל יִמּוֹט", כלומר המלך בוטח בה', וזו הסיבה לכך שה' מביא לו שפע ברכות. בפסוקים ט'-י"ג המשורר פונה אל המלך ומאחל לו שינחל הצלחה, בעזרת האל, במיגור אויביו: "תִּמְצָא יָדְךָ לְכׇל אֹיְבֶיךָ יְמִינְךָ תִּמְצָא שֹׂנְאֶיךָ. תְּשִׁיתֵמוֹ כְּתַנּוּר אֵשׁ לְעֵת פָּנֶיךָ ה' בְּאַפּוֹ יְבַלְּעֵם וְתֹאכְלֵם אֵשׁ". הפסקה מסתיימת בפנייה ישירה לה' בבקשה לעזרה, ולאחריה העם ישיר ויזמר על גבורת ה': "רוּמָה ה' בְּעֻזֶּךָ נָשִׁירָה וּנְזַמְּרָה גְּבוּרָתֶךָ". חז"ל דרשו את המזמור כנבואה על משיח בן דוד, אך מפרשים רבים פירשו אותו על דוד עצמו. בשנות התפשטות האמונה במשיחיותו של שבתי צבי, הנהיגו קהילות רבות לומר מזמור זה בכל יום בתפילת שחרית אחרי שיר של יום ומזמור פ"ג, ובקהילות אחרות אף אחרי תפילת מנחה וערבית. חסידי שבתי צבי ראו במזמור זה רמז למשיחיותו, משום שהמילה "ובישועתך" שווה בגימטריה לשמו "שבתי צבי". המנהג נותר על מקומו גם לאחר שקיעת ההתלהבות המשיחית משבתי צבי, ורבנים שנלחמו בשבתאות הסמויה התאמצו לבטלו. מזמור זה שימש רמז למשיחיות שבתי צבי בתנועה השבתאית גם בהקשרים נוספים, ולמשל נהגו לחקוק אותו בקירות בתי כנסת. מדיה וקבצים בנושא תהילים כ"א בוויקישיתוף תהילים כ"א, באתר ויקיטקסט כי המלך בוטח בה', ובחסד עליון בל-ימוט / יהושע רוזנברג, באתר דעת תלמוד בבלי, מסכת סוכה, דף נ"ב, עמוד א'; מדרש שוחר טוב על המזמור. יצחק איינהורן, ‏שלוש קערות שבתאיות, פעמים 44 (קיץ תש"ן), עמ' 78–79. רבי יחזקאל לנדא, שו"ת נודע ביהודה, מהדורה קמא, חושן משפט טז.
Nancy Mulligan

"Nancy Mulligan" (בעברית: "ננסי מוליגן") הוא שיר של הזמר-יוצר האנגלי אד שירן. הוא נכלל במהדורת הדלוקס של אלבום האולפן השלישי שלו, ÷ (2017). לאחר יציאת האלבום, דורג השיר במקום ה-13 במצעד הסינגלים הבריטי. שירן הקליט את השיר יחד עם להקת הפולק האירי ביוגה. "Nancy Mulligan" הוא אחד השירים האישיים ביותר באלבום, המספר את הסיפור על איך סבו וסבתו של שירן, ויליאם שירן, פרוטסטנט מבלפסט, צפון אירלנד וננסי מוליגן (שמה האמיתי הוא אן מוליגן), קתולית מאירלנד, נפגשו, התאהבו במהלך מלחמת העולם השנייה, והתחתנו בגבול וקספורד. שירן הסביר: "הם התארסו ואף אחד לא הגיע לחתונתם. הוא גנב את כל שיני הזהב בניתוח השיניים שלו והמיס אותן לטבעת נישואין, והם לבשו בגדים שאולים כדי להתחתן, ובעצם יש להם סוג כזה של רומנטיקה של רומיאו ויוליה, שזה הדבר הכי רומנטי. אז חשבתי לכתוב על זה שיר". בריאיון לאייריש טיימס, הסביר שירן על השורשים האיריים של השיר, "אני לא חושב שדי אנשים משתמשים בפולק אירי במוזיקת פופ... אני מקווה שאם השירים האלה יצליחו, יותר אנשים יעשו כמו זה". בשנת 2017, ביצע זמר הקאנטרי האירי מייק דנבר גרסת כיסוי לשיר, ופרסם וידאו קליפ נלווה. שירן ביצע את השיר, יחד עם להקת הפולק האירי ביוגה, במהלך הופעתו בפסטיבל גלסטונברי 2017. מידע על היצירה "Nancy Mulligan" באתר מיוזיק בריינז איימי ודג', בני בלנקו, אד שירן, פוי ואנס, ג'וני מקדייד, מוראי קאמינגס O'Connor, Roisin (3 במרץ 2017). "Ed Sheeran, Divide, album review: Singer-songwriter's third record is impressive for ambition alone". The Independent. נבדק ב-26 באוקטובר 2021. {{cite news}}: (עזרה) Divide and conquer: Ed Sheeran smashes UK chart records with new album and dominates singles rankings, The Telegraph, 10 March 2017 "Ed Sheeran and us - how Beoga crossed the Divide". www.rte.ie. 4 במרץ 2017. נבדק ב-26 באוקטובר 2021. {{cite web}}: (עזרה) Pomarico, Nicole (7 במרץ 2017). "Who Are Ed Sheeran's Grandparents? "Nancy Mulligan" Was Written About Their Love Story". Bustle. נבדק ב-26 באוקטובר 2021. {{cite news}}: (עזרה) Zane Lowe (3 בפברואר 2017). Zane Lowe and Ed Sheeran, Pt 2. iTunes. Event occurs at 52:28–53:00. {{cite AV media}}: (עזרה) Williams, Alexis Paige (3 במרץ 2017). "Who Are Ed Sheeran's Grandparents? "Nancy Mulligan" Was Written About Their Love Story". Bustle. נבדק ב-26 באוקטובר 2021. {{cite web}}: (עזרה) Uppercut Productions YouTube channel: Mike Denver - "Nancy Mulligan" Savage, Mark (25 ביוני 2017). "Ed Sheeran closes Glastonbury 2017". bbc.co.uk. נבדק ב-26 באוקטובר 2021. {{cite web}}: (עזרה)
I Was Made for Loving You

I Was Made for Loving You (בעברית: נוצרתי לאהוב אותך) הוא שיר שהוקלט על ידי הזמרת האמריקאית טורי קלי, בהשתתפות הזמר-יוצר האנגלי אד שירן. השיר יצא לאור ב-23 ביוני 2015, על ידי חברת התקליטים קפיטול רקורדס, יחד עם שאר הרצועות באלבומה הראשון של קלי, Unbreakable Smile. האודיו הרשמי של השיר עלה לחשבון היוטיוב של קלי ב-16 ביולי 2015. נכון לאוקטובר 2021, צבר האודיו למעלה מ-30 מיליון צפיות. השיר נכתב על ידי טורי קלי ואד שירן, שגם הפיקו אותו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-220 מיליון השמעות. בשיאו, הגיע השיר למקום העשירי במצעד השירים מתחת להוט 100 של בילבורד האמריקאי. בנוסף, הגיע השיר למקום ה-64 בקנדה הוט 100, ולמקום ה-24 במצעד הניו זילנדי. ב-18 ביוני 2019, הוסמך השיר לתואר זהב על ידי איגוד תעשיית ההקלטות האמריקאי. סרטון השיר "I Was Made for Loving You" באתר יוטיוב Tori Kelly - I Was Made For Loving You ft. Ed Sheeran (Official Audio), סרטון באתר יוטיוב (אורך: 3:05) "Tori Kelly – I Was Made for Loving You". Genius (באנגלית). נבדק ב-2021-10-24. Unbreakable Smile, נבדק ב-2021-10-24 "American single certifications – Tori Kelly – I Was Made for Loving You". Recording Industry Association of America (באנגלית). נבדק ב-2021-10-25.
פוסטהמונושטור

פוסטהמונושטור (בהונגרית: Pusztamonostor) הוא כפר במחוז יאס-נאג'קון-סולנוק בנפת יאסברן. הכפר ממוקם במישור הגדול, בפינה הצפון-מערבית של המחוז ושל האזור המכונה יאסשאג (Jászság), הגובל במחוז פשט. כ-70 ק"מ מבודפשט, כ-60 ק"מ מסולנוק. יישובים שכנים: Jászfényszaru (כ-8 ק"מ), יאסברן (כ-10 ק"מ), Jászágó (כ-8 ק"מ), Szentlőrinckáta (כ-3 ק"מ). ניתן להגיע אל הכפר בכביש הראשי 32 או בכביש הצדדי מהכביש הראשי 31 מכיוון Szentmártonkáta דרך Szentlőrinckáta. תחבורה ציבורית מסופקת על ידי האוטובוסים של Volánbusz Zrt. ניתן להגיע לכפר גם ברכבת בקו MÁV 82 בין הטוון - סולנוק. מועד הקמת הכפר אבד בחשכת הזמן. תוואי תעלת צ'רס המחברת את הדנובה עם נהר הטיסה, שנבנתה על ידי הסרמטים בין השנים 324–337, עוברת מצפון ליישוב. האזכור הכתוב הראשון שלו מתוארך לשנת 1315 ו-1331, בצורה של Poopmonustora. באותה תקופה היא הייתה שייכת למחוז ואץ. היישוב נקרא על שם מנזר בנדיקטיני ישן ששרידיו נראו עדיין במחצית הראשונה של המאה ה-19. אין נתונים מהימנים על השמדתו. במאה ה-15 היישוב היה רכוש משפחת מונושטורי, ואז בתחילת המאה ה-17 היה שומם. למרות מיקומו הוא לא השתייך ליאסשאג ההיסטורי. הכפר הפך לכפר גדול ב-1872. כאשר נוסד מחוז יאס-נאג'קון-סולנוק, בשנת 1876, הוא התווסף לנפה העליונה של היאסשאג. כנסייה רומית קתולית: נבנתה בשנת 1793. פסל יאן מנפומוק. פסל אישטוואן הראשון, מלך הונגריה פסל מרים, אם ישו אנדרטה הרואית. אחוזת בלאז'וביץ': נבנתה על ידי האביר המלטזיאוסקר בלאז'וביץ' בסוף המאה ה-19. כיום בית תרבות. בית כפרי צלבי אבן (צלב גובה, צלב קוקאי, צלב אוסקר, צלב רוקח, צלב פטש, הצלב הגדול של הכנסייה) אדן פרקס נולד כאן ( 27 בינואר 1851 - קולוז'וואר, 11 בספטמבר 1912) היה מלחין, מורה למוזיקה יהודי-הונגרי. מדיה וקבצים בנושא פוסטהמונושטור בוויקישיתוף אתר האינטרנט הרשמי של פוסטהמונושטור אתר Pusztamonostor מפה של Pusztamonostor
הילד (סרט, 1977)

The Child (בעברית: הילד) (ידוע גם בשמות Children of the Night או Hide and Go Kill) הוא סרט אימה על-טבעי אמריקאי משנת 1977, אשר בוים על ידי רוברט ווסקניאן ובו כיכבו לורל ברנט, רוזלי קול, פרנק ג'נסון וריצ'רד האנרס. הסרט מתרחש בשנות ה-30 של המאה ה-20 והוא עוסק באישה צעירה אשר עובדת כמטפלת באחוזה אפלולית ומבודדת ובמהלך עבודתה מתרחשת באחוזה סדרה של תקריות מוזרות. הסרט נפתח באליסיאן דל מאר, מטפלת אשר נשכרת לעבוד באחוזת נורדון בקליפורניה. היא נוסעת בדרך לאחוזה אך היא הולכת לאיבוד ומבקשת עזרה מאישה שנתקלת בה בדרך. לאחר מכן היא מתחילה להיתקל במראות מזוויעים כמו חתול פצוע, יד כרותה ודמות חיוורת שמתכופפת מאחוריי סבך בבית קברות. אליסיאן המבוהלת בורחת האזור על עבר האחוזה. לאחר מכן פוגש אותה מר נורדון, אלמן המתגורר באחוזה עם ילדיו לן ורוזלי. ללא ידיעתה של אליסיאן, לרוזלי יש יכולות טלקינטיות. לן מודה בפניי אליסיאן שאמו נרצחה ביער על ידי נוודים שנים קודם לכן. גברת ויטפילד, השכנה, שנחשבת למטרד חטטני עבור בני הזוג נורדונים, מותקפת בביתה על ידי נוכחות בלתי נראית. כשהיא מנסה לברוח, רוזלי מופיעה בחוץ, מתגרה בה ואומרת שהיא הביאה לה "חברים". גברת ויטפילד הולכת להתחבא במרתף שלה, אך מותקפת על ידי דמות בעלת כף יד שתולשת את אחת מעיניה ולאחר מכן רוצחת אותה. בליל כל הקדושים אליסיאן רואה במאורה שליד האחוזה עששית-דלעת שמרחפת באוויר בכוחות עצמה בלי שאף אחד נוגע בה. עוד באותו לילה, רוזלי, לבושה כמכשפה, נכנסת אל תוך היער, אל צריף בו נמצא אחד הנוודים שרצחו את אמה; היא מתעמתת איתו לגבי התכשיטים של אימה שנמצאים ברשותו ותוך כדי העימות ישות בלתי נראית הורגת את הנווד עם רובה ציד. מאוחר יותר, אביה של רוזלי נוזף בה על כך שיצאה מהבית ללא רשות, ושואל מדוע היא מבלה כל כך הרבה זמן בבית הקברות הנטוש ליד הבית. רוזלי נוזפת בו בחזרה, ומאשימה אותו במוות של אמה. לן מוצא את גופת הנווד בצריף בעוד אליסיאן רואה דמות שמציצה על עליהם דרך החלון. לאחר מכן אליסיאן מוצאת את גופתו של האב בחדר המדרגות כאשר עינו נעקרה מהמקום. אליסיאן ולן בורחים, אבל המכונית של לן מתקלקלת כשהם מנסים לנסוע משם. השניים מותקפים לפתע על ידי קבוצת זומבים - "החברים" של רוזלי, שאותם היא מזמנת מבית הקברות לבצע מעשים רעים. אליסיאן ולן מצליחים להסיח את דעתם של הזומבים עם צופר המכונית, ולהתבצר במפעל נטוש. בסופו של דבר הזומבים חודרים למפעל, גוררים את לן על הרצפה ומשמידים את ראשו. אליסיאן, עכשיו לבדה, שומעת דלת נפתחת, ותוקפת את הפולש עם גרזן, מבינה רק כעבור רגעים שזאת רוזלי. אליסיאן מתבוננת בהלם ברוזלי מתה, ובורחת החוצה מהבניין בבהלה. "הילד", במסד הנתונים הקולנועיים IMDb (באנגלית) "הילד", באתר Rotten Tomatoes (באנגלית) "הילד", במסד הנתונים הקולנועיים KinoPoisk (ברוסית) The Child, נבדק ב-2021-10-28
פנפארה צ'יוקרליה

פנפארה צ'יוקרליה (ברומנית: Fanfare Ciocârlia) הוא הרכב מוזיקלי צועני מרומניה, מהיישוב זצ'ה פרז'ין (Zece Prăjini) ("עשרה כלונסאות") שבכפר דאגצה שבמחוז יאשי בחבל מולדובה. ההרכב המוזיקלי, הכולל 12 נגנים, הורכב ב-1996 על ידי מהנדס הקול הגרמני ארנסט הנרי (Henry Ernst), שהפך לאמרגן ההרכב. מאוחר יותר, ב-1997, ארנסט הנרי יחד עם חברו הלמוט נוימן, הקימו את בית ההפקות אספלט טנגו רקורדס, במיוחד כדי להפיק הקלטות של פנפארה צ'יוקרליה. בשנת 1997 הם הקליטו את האלבום הראשון ב"Electrecord". ההרכב פנפארה צ'יוקרליה יצא לסיבוב הופעות בגרמניה ובצרפת ולאחר הצלחתו נוצר ביקוש להופעותיהם. הם הופיעו מאות פעמים בעשרות מדינות, כולל מדינת ישראל. הם הוזמנו להופיע בטקס של הענקת פרס נובל לשלום ולאחר הופעתם זכו למחמאות גם ממלך נורווגיה. מדיה וקבצים בנושא פנפארה צ'יוקרליה בוויקישיתוף פנפארה צ'יוקרליה, ברשת החברתית פייסבוק פנפארה צ'יוקרליה, ברשת החברתית אקס (טוויטר) Uimitoarea poveste a Fanfarei Ciocârlia. Ţiganii care au cucerit lumea (ברומנית) שעת הצוענים - פסטיבל הבינלאומי למוזיקה צוענית ובלקנית WINNER 2006 FANFARE CIOCARLIA (ROMANIA) (באנגלית) Tambal made in Romania (ברומנית)
בזיליקת אסטרגום

הקתדרלה והבזיליקה הראשית של הבתולה המבורכת מריה והקדוש אדלברט (בהונגרית: Nagyboldogasszony és Szent Adalbert prímási főszékesegyház), או בקצרה בזיליקת אסטרגום (בהונגרית: Esztergomi Basilica), היא בזיליקה באסטרגום, הונגריה, מקום מושבה של הדיוקסיה של בודפשט-אסטרגום. הבזיליקה היא הכנסייה הגדולה ביותר בהונגריה, עם שטח פנים של 5,600 מטרים רבועים, אורך של 118 מטרים ורוחב של 49 מטרים. גובה הכיפה, שנמצאת במרכז הבזיליקה, הוא 71.5 מטרים מפנים הבזיליקה, ו-100 מטרים מבחוץ, דבר שהופך את כיפת הבזיליקה לאחת הגבוהות בעולם. הכוך הגדול של הבזיליקה נבנה בשנת 1831 בסגנון מצרי. אחד החלקים העתיקים יותר והידועים בבזיליקה הוא בית התפילה בקוץ' שנבנה במהלך הרנסאנס על ידי איטלקים והוחדרו בו מאפיינים רבים של אומנות מאזור טוסקנה. הבזיליקה ידועה כאחת שהארכיבישופים בה מחו לא אחת כנגד השלטונות הנאצים והקומוניסטים שהיו בהונגריה. הבזיליקה נמצאת על גדת נהר הדנובה, וניתן להשקיף ממנה על גשר מריה ולריה ועל שטורובו שבסלובקיה. בזיליקת אסטרגום בקיץ 2018 בית התפילה בקוץ' מראה הבזיליקה מגבעת סנט תומש הבזיליקה בלילה פנורמה של הכנסייה משטורובו, סלובקיה מדיה וקבצים בנושא בזיליקת אסטרגום בוויקישיתוף אתר האינטרנט הרשמי של בזיליקת אסטרגום